অজিৎ বৰুৱাই ১৯৫০ চনত নগাঁও মহাবিদ্যালয়ৰ ইংৰাজী বিভাগৰ প্ৰবক্তাৰূপে যোগদান কৰে। ১৯৫১ চনত কিছুসময়ৰ বাবে তেখেতে গোলাঘাটৰ দেৱৰাজ ৰয় মহাবিদ্যালয় আৰু কটন কলেজতো ইংৰাজী বিভাগত অধ্যাপনা কৰে। ১৯৫২ চনত তেখেত অসম প্ৰশাসনিক সেৱাৰ আৰু কেন্দ্ৰৰ ৰাজহ সেৱাৰ চাকৰিৰ বাবে নিৰ্বাচিত হয়। সেইবছৰ তেখেতে চাকৰিত যোগ দিয়ে যদিও ১৯৫৮ চনত কেন্দ্ৰীয় চৰকাৰৰ চাকৰি বাদ দি পুনৰ অসম প্ৰশাসনিক সেৱাত যোগদান কৰে। ১৯৭১ চনত তেখেত ভাৰতীয় প্ৰশাসনিক সেৱালৈ (আই.এ.এছ) নিৰ্বাচিত হয়। তাৰপিছত তেখেতে অসম উদ্যোগ বিভাগৰ নিৰ্দেশক, অসম ৰাজস্ব বিভাগৰ সচিব আৰু পিছলৈ আয়ুক্ত আৰু সচিব (১৯৮৩), আৰু সাময়িকভাৱে অসম ৰাজস্ব বোৰ্ডৰ অধ্যক্ষ (১৯৮৪) আদি বিভিন্ন পদত কাৰ্যনিৰ্বাহ কৰে। ১৯৮৬ চনৰ ৩০ নৱেম্বৰত তেখেতে নামনি অসমৰ আয়ুক্ত ৰূপে চাকৰি জীৱনৰ পৰা অৱসৰ গ্ৰহণ কৰে।
জন্ম আৰু শিক্ষা
কৰ্মজীৱন
সাহিত্যিক অৱদান
বঁটা/সন্মান